Brett James Gladman
De Brett James Gladman, gebuer den 19. Abrëll 1966 zu Wetaskiwin am Alberta ass Professer fir Physik an Astronomie op der Universitéit vu British Columbia zu Vancouver, Kanada.

De Gladman huet 18 liichtschwaach Asteroiden an eisem Sonnesystem entdeckt oder matendeckt.

Weider ass hien och Entdecker oder Matentdecker vu ville Mounde vun de Riseplanéite Jupiter, Saturn, Uranus an Neptun:
 beim Jupiter vu 6 ganz klenge Mounden,
 beim Saturn vun enger Dose Mounden a verschiddene Gruppen, déi jee no engem Theema no de kanadeschen Inuit, de franséische Gottheeten an den nordesche Gëtter genannt sinn,
 beim Uranus, d'Mounde Caliban, Sycorax, Prospero, Setenos, Stephano a Ferdinand,
 a beim Neptun, de Mound Neso.

Auszeechnungen 
2002 krut de Gladman den Harold-C.-Urey-Präis.
Him zu Éiere gouf den Asteroid (7638) Gladman no him genannt.

Kuckt och

Um Spaweck 
 http://www.astro.ubc.ca/people/gladman/index.html
 http://www.obs-nice.fr/gladman/

Gebuer 1966
Kanadesch Astronomen